ตกรางวัล จิ้งจอกสยาม เตรียมจับ 3 แข้งต่อสัญญาใหม่
สำนักข่าวต่างประเทศ รายงานวันที่ 23 มี.ค. ว่า จิ้งจอกสยาม เลสเตอร์ ซิตี้ สโมสรแกร่งแห่งศึกพรีเมียร์ลีก อังกฤษ ตกเป็นข่าว เตรียมจับ 3 นักเตะแกนหลักในแนวรับอย่าง แคสเปอร์ ชไมเคิล ผู้รักษาประตูทีมชาติเดนมาร์ก, เวส มอร์แกน กองหลังทีมชาติจาเมกา และ แดนนี ซิมป์สัน แบ็กขวาชาวอังกฤษ ต่อสัญญาใหม่ หลังทั้งหมดทำผลงานได้น่าประทับใจ และเป็นการกันท่าบรรดาทีมอื่นที่จ้องจะมาคว้าตัวไปด้วย,สำหรับ เลสเตอร์ ซิตี้ มีฤดูกาลที่ยอดเยี่ยม กำลังนำเป็นจ่าฝูงศึกพรีเมียร์ลีก อังกฤษ อยู่ในเวลานี้ และพวกเขาก็มีความตั้งใจที่จะมอบรางวัลให้กับนักเตะแกนหลักของพวกเขาด้วยสัญญาฉบับใหม่ ซึ่งทางทีมจิ้งจอกสยามก็มีความมุ่งมั่นที่จะให้นักเตะเหล่านี้อยู่ร่วมกับทีมต่อไปในฤดูกาลหน้า และเป็นการปัดเป่าความสนใจจากบรรดาสโมสรอื่นๆ ที่จ้องจะมาคว้านักเตะของพวกเขาออกไปจากถิ่น คิง เพาเวอร์ สเตเดียม ด้วย,ซึ่งรายงานข่าวล่าสุด ระบุว่า เลสเตอร์ ซิตี้ จะดำเนินการเสนอสัญญาฉบับใหม่ให้กับทั้ง แคสเปอร์ ชไมเคิล, เวส มอร์แกน และ แดนนี ซิมป์สัน ในอีกไม่กี่สัปดาห์ข้างหน้านี้
จิ้งจอกสยาม เลสเตอร์ ซิตี้ ตกเป็นข่าว เตรียมจับ 3 นักเตะแกนหลักในแนวรับต่อสัญญาใหม่ หลังทำผลงานได้อย่างยอดเยี่ยมในฤดูกาลนี้
พรีเมียร์ลีก,เลสเตอร์ ซิตี้,แคสเปอร์ ชไมเคิล,เวสต์ มอร์แกน,แดนนี ซิมป์สัน,ข่าวกีฬา,ข่าว,ไทยรัฐออนไลน์